Jan Palach

Jan Palach (11 Eost 1948 – 19 Genver 1969) a oa ur studier tchek hag en em zistrujas dre an tan e Praha e miz Genver 1969 evit sevel a-enep aloubadeg Tchekoslovakia gant armeoù URSS ha broioù all Emglev Varsovia da heul Nevezamzer Praha. C'hwezhañ a reas an tan ennañ e-unan d'ar 16 a viz C'hwevrer war ur blasenn e kreiz kêr ha mervel a reas tri devezh goude, d'an 19 a viz Genver.

Treiñ a reas obidoù Palach en ur vanifestadeg vras a-enep an alouberien rusian. Miz war-lerc'h (d'ar 25 a viz C'hwevrer) en em zistrujas ur studier all, Jan Zajíc, er memes doare hag er memes lec'h. E miz Ebrel er bloavezh-se ivez en em lazhas un den all, Evžen Plocek, e Jihlava.
Douaret e voe Jan Palach e bered Olšany e Praha . Dre ma teue ur bern tud da lakaat bleunioù war e vez e voe tennet e gorf dioutañ e-kerzh un noz gant ar polis kuzh (Státní Bezpečnost, "Surentez ar Stad"), e miz Here 1973 ; devet e voe e gorf ha kaset e ludu d'e vamm, e Všetaty. D'ar 25 a viz Here 1990 e voe ul lid bras da zegas ludu Jan Palach d'e vez kentañ, e Praha.

Notennoù

Rummad:Ganedigezhioù 1948
Rummad:Marvioù 1969
Rummad:Tud Tchekoslovakia
Rummad:Studierien
Rummad:Tud emlazhet
Rummad:Istor Tchekoslovakia